
DOS PERSONA 
HERIDA DEN 
CANDELA 
DI CAS 


MINISTER GLENBERT 
CROES A CONFIRMA: 


GABINETE WEVER 
CROES NO TA BALORA 
“HENDENAN BIEU” 


SIN RIJKSWET 
ARUBA TIN CU 
PAGA UN BIYON PA 
OCTOBER VENIDERO 


DETENCION PA 
DESAPARICION DI 
VENEZOLANO CU A TRATA 
DI BOLBE ARUBA ILEGAL 
PAGANDO 2500 DOLLAR 

D 
urante di reunion di Parlamento dialuna ultimo, gabinete 
Wever Croes II, den persona di Minister Glenbert Croes, 
a practicamente confirma cu e actual gobierno di MEP-RAIZ, 
no ta balora y no ta sirbi interes di pensionadonan, of mane- 
ra Minister Glenbert a declara hendenan bieu. 
Tratando di mustra interesante politicamente, kisas e 
mandatario no a paga tino kico e tabata bisando den un 
atake personal riba lider di fraccion di AVP, sr Mike Eman 
durante di e reunion riba pobresa aki na Aruba. 


En realidad a spera mucho mas for di gobierno, den su reac- 
cion contra di tur loke lider di fraccion di Mike Eman a trece 
dilanti y otro miembronan di e fraccion berde pero en real- 
idad e reunion a caba den oranan laat di anochi y pueblo no 
a haya ningun tipo di speransa cu gabinete Wever Croes lo 
haci algo pa alivia e situacion penoso cu pueblo ta bibando. 
Dado momento cu henter e gabinete haciendo nan mes ridi- 
culo, Minister Glenbert Croes a hiba palabra y el a duna un 
mensahe cla pa tur pensionado y hendenan di edad halto, 
practicamente informando nan tur cu nan tempo a pasa. 


Minister Croes no a bisa esaki directamente pero na momento 
cu el a bisa Mike Eman di AVP cu su tempo a yega, cu t a 
miho e retira ya cu el a bira bieu, e expresion aki a conta 
pa tur hende riba di 60 aña. Pa colmo e mandatario mes a 
splica cu “ya bo tin 61 aña” ta tempo bo retira, confirmando 
asina cu tur hende cu yega 60 aña, ya no ta conta den bista 
di su gobierno y cu nan tin retira y keda cas. 


Ta interesante pa mustra cu Glenbert Croes a haci dia 5 di 
Juli di 1966 pues e aña aki lo cumpli 57n aña y segun su 


concepto, pa e fecha cu proximo eleccion ta stipula na 2025, 
Glenbert no por participa mas ya cu e tambe lo a bira bieu. 
Un hecho hopi controversial den e declaracion di Glenbert 
contra di e lider di AVP ta a hecho cu su persona ta haya un 
hende di 60 aña un hende bieu cu no por haci nada bon mas, 
ta su persona y su gobierno cu a aumenta edad di pensioen 
te cu 65 aña. 
Tur esaki despues cu Glenbert mes a sigura pueblo den 
proceso electoral di 2017, cu su persona hunto cu gobi- 
erno di MEP, lo baha edad di pensioen bek for di 62 pa 60 
aña pero nan a haci net lo contrario, aumentando edad di 
pensioen te cu 65 aña. 
Cu otro palabra pensionadonan NO ta conta pa e gobierno 
aki di Glenbert Croes, ya cu nan ta hendenan bieu cu no por 
traha mas, segun e splicacion cu el a duna na lider di AVP, 
Mike Eman den Parlamento. 


E forma di procede contra di sr Eman, a ser considera como 
un falta di respet y reconocimento pa un rival politico, un ex 
Prome Minister di pais Aruba ya cu na 2011, ta Mike Eman 
como Minister Presidente a duna Glenbert Croes un contract 
na un departamento di gobierno, pa asina e haya un entrada 
despues cu el a wordo persigui pa partido MEP. 
Glenbert a pasa un periodo ta bende banana y otro berdura 
dilanti di Centro Deportivo Betico Croes na Sta Cruz, te ora 
cu Mike Eman a tene compasion cu su persona y a dun’e un 
trabou pa e por pone cuminda riba mes pa su famia. 


Un situacion cu ta pone hende corda Cecil Grovell, gran 
cantante local kende a yega di traha un cancion cu ta bisa 
lo siguiente: “burico ta come yerba y lubida kende a dune!” 


Minister Glenbert Croes a confirma: 


Gabinete Wever Croes no ta balora “hendenan bieu” 


S 
ecretario di Estado Alexandra van Huffelen a informa 
Tweede Kamer cu ainda Parlamento di Aruba no tin con- 
senso pa loke ta e concepto di Rijkswet cu a wordo entrega 
na parlamento di Aruba for di luna di Februari di 2022. 
Cu consenso of no, ayera a ser mustra cu ta un “feit” cu 
si gabinete Wever Croes  no logra di pasa e ley menciona 
den Parlamento, e ora Aruba tin cu paga e suma di 1 biyon 
florin cu Hulanda a duna e isla como prestamo durante di e 


pandemia di covid. 
Tweede Kamer tambe a puntra van Huffelen riba e hecho cu 
Prome Minister di Aruba, Evelyn Wever Croes algun siman 
atras lo a declara cu tin un acuerdo cu Hulanda pa loke ta 
refinanciamento di e debe aki pero ayera van Huffelen a 
sigura Tweede Kamer cu e declaracion aki di Evelyn tabata 
prematuro. 
Pues no tin acuerdo cu Hulanda riba e debe di un biyon florin 
caminda si gabinete Wever Croes II no logra di aproba e 
Rijkswet den Parlamento, e refinanciamento lo no tuma luga 
y Aruba lo tin cu paga e  suma aki pa di a 10 di October 
venidero, pues aki 6 luna. 
Van Huffelen a mustra si cu tin deliberacionnan tumando 
luga riba un ahustacion di e prome concepto cu Hulanda a 
manda pa Parlamento di e Rijkswet pero e mandatario no 
por a   informa Tweede  Kamer riba kico esakinan ta. 


Sin Rijkswet Aruba 
tin cu paga un biyon 
pa October venidero 

P 
a e caso di e Tachirense Leidy Yohana Salazar Lorza, di 
40 aña di edad, funcionarionan di Cuerpo de Investig- 
aciones Científicas, Penales y Criminalísticas (CICPC) Del- 
egación Punto Fijo a detene cinco homber relaciona cu su 
desaparición. No solamente tal kere cu lo bay tin mas de- 
tencion, pero tal sospecha localnan envolvi tambe den e lu- 
crativo negoshi aki di contrabanda di hende. E detencion aki 
a tuma luga den sector Banco Obrero di bario di Carirubana 
di estado Falcon. 
E hecho aki a tuma luga dia 23 di maart, ya cu esey ta e 
fecha riba cual famia a haci denuncia di su desaparicion / 
secuestro. 
Famia a conta cu e señora, kende tin famia na Aruba, a sali 
di forma ilegal den boto for di Puerto Escondido, Falcon, 
Venezuela, den oranan di marduga. Den e boto, segun famia 
a bisa, tabatin en total 7 persona, kendenan a paga nan 
biahe. Pero cu a haya problema na yegada pa motibo cu 
Kustwacht a detecta e boto yegando. 
Tristo den e historia aki ta cu a pone e hendenan aki bula 
na awa na un distancia di 1.4 kilometer for di costa. Y cu 
e informacion cu nan a haya ta cu seis a yega tera y nan 
familiar ta desapareci. 
Polis di Venezuela a cuminsa cu un investigacion riguroso 
y bingo. A detene e siman aki un total di cinco homber 
sospecha di ta responsabel pa desaparicion di Leidy Yohana 
Salazar de Moreno. 


A cuminsa yega na contacto, entrevista, analisis di telefon y 
for di akinan a logra identifica y detene e responsabelnan di 
e desaparicion di e victima Salazar. Te na e momento aki tin 
cinco persona deteni, kendenan ta Edirso Segundo Colina 
Rodríguez (42 aña), cu dos registro di contrabanda riba 
su nomber, José David Colina Borges (25 aña), José Daniel 
Colina Borges (25 aña), Alcides Rafael Lugo Martínez (24 
aña) y Eudomar José Arias Guanipa (30 aña). 
E banda aki a ofrece e victima transport’e den un lancha for 
di sector Puerto Escondido Falcon pa Aruba. E transporte lo 
mester a yega te lama grandi pero na momento cu nan a topa 
cu Kustwacht, a dicidi di pasa e clientenan (biaheronan) pa 
un otro boto cu ainda no a identifica. E boto aki lo ta proce- 
dente di Aruba. Ta trata di dos grupo cu ta traha estrecha- 
mento cu otro. 
Den e articulo ta menciona e nomber di e Arubiano como 
Reangelo Stamper, kende ta conoci cerca autoridadnan 
Venezolano. Hunto cune ta menciona tambe José Luis Núñez 
(46 aña), miho conoci como ‘Fiqui’, cu tambe tin un record 
criminal. Reangelo Stamper algun aña atras hunto cu algun 
amigo a subi un boto pa busca un amigo di nan cu a perde, 


esta Pau Martijn. Den e caso ey tambe tabatin mencion di 
cosnan straño cu a sosode. Hecho ta cu Stamper y amigonan 
a core Sali riba nan mes, y a yega un area robes y a wordo 
deteni door di autoridadnan di Venezuela. 
Pa loke ta Leidy ainda no tin informacion si e ta na bida of 
no. 
Pa cu e caso a confisca e boto Mis Nietos, un motor di boto, 
un celular, cu ta pertenece na Edirson Segundo, kende ta 
doño di e peñero. 
E famia anteriormente a declara cu e señora aki a wordo 
deporta for di Aruba algun luna atras. Pero a dicidi di bay 
Parguana pa trata di bolbe Aruba y topa cu su famia cu a 
keda atras. 
Despues di desaparicion di Leidy y e denuncia, autoridadnan 
a cuminsa sigui tur pista y a detene Edirso Segundo, di 42 
aña di edad, kende ta conoci pa haci contrabanda. Despues 
a bini e otro detencionnan. 
E famia a menciona cu a sali 6’or di mainta for di Venezuela 
y pa 8.30 a pasa e pasaheronan pa un otro boto. El a biaha 
cu salvavida, su celular lora den un saco di plastico, un saco 
di remedi y un cartera cu su documentonan. 
E motibo cu Leidy a insisti pa bolbe y paga 2500 dollar pa e 
biahe aki ta debi cu e tin famia na Aruba. 


Detencion pa desaparicion di Venezolano cu a 
trata di bolbe Aruba ilegal pagando 2500 dollar 

C 
u hopi duele y tristesa na mi curason pero 
cu un conviccion fuerte pa e decision 
tuma, mi ta anuncia cu mi a entrega mi retiro 
como candidato for di Partido AVP na lider di 
partido, sr. Mike Eman. 
E rason di mi retiro ta serio pero simpel pa 
compronde: mi a realisa cu mi no ta comparti 
e vision di partido y ta sinti cu ken mi ta - esta 
un persona profesional, critico pero vooral di 
principio - no ta pas den e constelacion actual 
di partido. 


Den palabra di mi difunto mama, mi semper tawata AVP pero “by 
choice, not by chance”. Y esey tawata pasobra mi semper a kere den e 
ideologia di partido, e base fundamental cu a uni nos. AVP ta e partido 
di solucion y esun cu e vision progresivo pa futuro, e partido di perso- 
nanan cualifica, profesional y cu un amor pa nos pais. Den e antesala 
pa eleccion 2021, prome cu gobierno a cai mes, AVP a envolvi candi- 
datonan, candidatonan potencial, activista y dirigentenan di bario den 
combersacionnan pa fiha un futuro pa partido. Den esaki nos tur a 
carga e vision e.o pa renobacion di partido, pa presenta nos mes como 
e unico opcion pa trece prosperidad bek na nos pueblo, pa atrae young 
professionals cu gana pa sirbi Aruba. Mi a contesta e yamada aki y a 
acepta e reto cu speransa di por contribui positivamente na desaroyo 
y cambio real pa Aruba, pero tambe pa Partido, cu un vision nobo, un 
biento fresco pero cu sosten di e hala di experiencia. Esaki tawata mi 
expectativa. 


Partidonan, y AVP no ta excepcion, ta pasa den periodonan di gloria y 
periodonan di reto. Normalmente hunto nos ta yega na solucion tanten 
tur hende ta actua di buena fe, respeta otro y primordialmente, papia 
berdad. Locual a transcuri durante e ultimo simannan, sinembargo, 
particularmente e conflicto publico entre coleganan di partido sr. R. 
Santos do Nascimento y sra. G. Croes na un banda y sr. M. de Meza na 
e otro y tambe e consecuencianan pa partido relaciona cu e decision 
di hues pa e caso di sr. B. Sevinger, lamentablemente a causa un reali- 
sacion cu locual ami ta kere aden y para pe no ta aligna cu Partido. E 
diferencia den pensamento ta demasiado grandi y pa cual mi no por 
ofrece defensa. 


Den un publicacion relaciona cu e renuncia di un minister di Barbados, 
Barbados Free Press (BFP) a declara (2007), y mi ta traduci: 


“Ora un figura di liderazgo of un persona den un posicion di confiansa 
ta wordo gara den un malhecho of e percepcion di un malhecho poten- 
cial, ta necesario pa e persona retira di su posicion pa evita daña e 
imagen y integridad di e organisacion.” 


E dos rapportnan devastador di CAD encuanto e acuerdo entre 
ex-minister Briesen y Tofanelli, e conseho positivo di un hurista di casa- 
cion pa continua cu e caso contra Briesen y e contract entre Gobierno 
di Aruba (de Meza) y Briesen pa libr’e di tur persecucion den futuro, tur 
esaki ta un malhecho den dia cla. No divulga e documentonan aki na bo 
coleganan den parlamento ta haci e malhecho mas grave ainda. Y pa 
net e coleganan wordo demonisa den nan mesun partido pasobra nan 


a wordo gaña ta manera culpa e victima y eleva e agresor. 


Ta conoci cu Sevinger tin dos decision di culpabilidad di hues. E hecho 
cu e caso a inicia cu un persecucion politico no ta e punto pasobra, 
asina mes, toch hues a constata dos acto condenabel. Ta posibel cu 
despues di apela e decision di hues, e wordo libra di culpabilidad. Esaki 
no ta kita afo cu awo, na e momento aki, e ta culpabel den wowo di ley. 
Y pa e periodo cu su caso ta pendiente, esaki no ta cambia. E hecho aki 
lo continua haci daño na e credebilidad y reputacion di partido y tur cu 
ta asocia na dje. 


BPF ta continua: 
“Sin e paso aki [di retira], sea temporario te ora e situacion drecha of 
permanentemente si mester, confiansa publico den gobierno ta cay. Pio 
ainda, incidentenan di malhecho cu ta ripiti cu no ta produci un spli- 
cacion aceptabel of un investigacion transparente ta crea un cinismo 
peligroso. No duda! Un gobierno cu ta nenga di seriamente reconoce 
y atende cu malhecho veridico of malhecho potencial of conflicto di 
interes door di su miembronan, ta haci daño no solamente na su mes. 
E ta causa daño na e propio caracter di e nacion…” 


Acepta, tapa, sconde y no reconoce ora algo ta inaceptabel of incor- 
ecto ta fomenta e daño di e caracter di nos pais. Personanan den posi- 
cion ta carga un responsabilidad mas grandi pa para riba nan orguyo. 
Nan mester pensa riba e Pueblo y ki daño e desconfiansa den e organ- 
isacion cu nan ta representa por crea di un malhecho mes of e percep- 
cion di un malhecho. E idea cu partido mester tin lealtad na cualke 
individuo no ta sostenibel; lealtdad mester ta pa pueblo. 


Ta incorecto pa para banda di esun cu a libra un politico di a comete 
un acto contra ley di compatibilidad y keda keto riba su rol den libr’e 
pa despues pueblo tin cu carga cu e gasto. Of den e otro caso hasta 
celebra cu no ta tur 6 acusacion sino dos “so” a haya culpabilidad. 
Similar, no tin diferencia di culpabilidad si bo horta 100 florin of 20 
florin. No atende debidamente cu ta compromete e credibilidad di e 
organisacion, ta mancha tur esnan cu ta parti di dje, ta descurasha 
otro profesionalnan cu aspiracion pa drenta politica y ta manda un 
señal robes pa pueblo. 


Pueblo ta continuamente sclama pa un politica nobo, un politica limpi, 
un politica cu no ta den beneficio propio sino den beneficio di tur. Pa 
logra e meta aki mester evita e minimo apariencia di malhecho of 
conflicto di interes. Un politica nobo ta rekeri pa nos tur kita e bril 
partidario y wak hecho y duna credito of critica ora esaki ta mereci, 
ken cu e por ta, y mas ainda ora ta trata esnan den nos mesun circulo. 
Ora e control interno faya, e impresion publico di politica y di e politico 
ta sufri un kiebro irreparabel. E forma di politica mester experiencia un 
cambio. 


Na tur mi votadornan durante eleccion 2021: un danki atrobe; e honor 
ta di mi pa a ricibi boso confiansa y sosten di voto. Mientrastanto mi lo 
sigui sirbi pueblo den mi funcion diario y via organisacionnan cu mi ta 
forma parti di dje. 


Muzaninn Wever 


Opinion 


Mi retiro como candidato di AVP 

D 
iamars den careda di 12’or y mey 
di merdia unidadnan di brandweer 
a sali direccion Koningstraat pa un cas 
na candela. E unidad yegando prome 
tawata mira e huma grandi di e cande- 
la, indicando cu cos ta serio y mester 
actua di biaha debi cu tin casnan pega 
cu otro. 
Na yegada; bombero ta pidi ambulance 
cu urgencia debi cu tin hende cu a sufri 
kemaduranan serio. 


E candela tawata den un cas, den 
un 
hanchi 
smal 
di 
Koningstraat. 
Unidadnan policial a yega y mesora 
tambe a cuminsa yuda unda cu por y 
desvia trafico. Momento cu e candela 
a cuminsa tawata tin 3 persona den e 
cas, di cual dos a resulta herida.  


Un di nan cu ta un cabayero(63) a 
resulta gravemente herida y na yegada 
di Ambulance e Paramediconan a 
opta pa sali cu ne mesora pa Hospital 
mirando su situacion.  


E otro persona tambe a ricibi asis- 
tencia di Paramediconan, pero no 
tawata asina serio manera e homber 
di edad. Instancianan concerni manera 
recherche 
y 
tambe 
departamento 
tecnico di polis a presenta pa asina 
start un investigacion na e origen di e 
candela aki, cu por a bira uno devas- 
tador si brandweer no a tarda. 
Un bon trabou di parti nos bomb- 
eronan cu den algun minuut a yega e 
sitio y mesora a drenta accion domi- 
nando esaki. 


Dos persona herida den candela di cas 


Homber(63) gravemente transporta pa Hospital 

Peticion pa aprobacion di un plan di 
parcelacion na Savaneta conforme art. 33 
di e Ordenanza di desaroyo teritorial (LRO). 
E concepto di e plan di parcelacion ta poni pa 
inspeccion publico na DIP, Sabana Blanco 
68, cu reserva di tur derecho cu cambionan 
por wordo hasi na e parcelacion, durante un luna desde dia 
26 april 2023 durante oranan di trabao. Tambe e plan por 
wordo mira riba www.dip.aw. Interesadonan por entrega 
te cu un luna despues di e termino aki nan punto di bista 
por escrito tocante e concepto di e plan di parcelacion serca 
Ministro di Desaroyo Teritorial, Infrastructura y Medio 
Ambiente pa medio di e director di DIP. 


D 
iamars Minister di Turismo y Salud Publico sr. 
Dangui Oduber a ricibi e cuenta anual 2022 
for di Aruba Tourism Authority (ATA). Esaki a 
wordo entrega por medio di nan CEO sra. Ronel- 
la Croes conhuntamente cu e hunta di supervi- 
sion. Minister Oduber a menciona cu e ta satis- 
fecho cu e resultado y prestacion di ATA den aña 
2022. Danki pa cumpli cu proceduranan legal y 
entrega e cuenta anual den e tempo stipula pa 
ley. 


Minister Oduber a sigui bisa cu aña 2022 tabata 
un aña hopi fuerte pa Aruba su turismo. Aruba 
a conoce un recuperacion di su turismo di casi 
100% porciento di su turismo stayover den 
comparacion cu aña 2019. Por a nota esaki den 
e cantidad di turistanan stayover cu ta bishita 
nos isla, tambe por a nota esaki den e presta- 
cion di e hotelnan, manera na e average daily 
rate y tambe den e RevPar cu tawata mas halto 
den nan historia. 


Aña 2022 tabata un aña excelente pa turismo 
y esaki bo por wak e bek den e entradanan di 


Minister Dangui Oduber 


Cuenta anual di ata 
2022 ta surpasa 
tur expectativa! 


Un aña grandi pa Aruba su turismo 


Gobierno door di e crecemento economico y den e tourism receipt 
publica pa Banco Central. E tourism receipt ta un indicador hopi impor- 
tante cu ta midi e calidad di turistanan cu ta yega Aruba. Den aña 2022 
maske cu a ricibi menos turista stayover cu na aña 2019, tog e tourism 
receipt a crece cu 118% na casi 4 biyon florin (e cantidad di placa cu 
turistanan ta laga atras den bo economia). 


Esaki ta sigur un tremendo resultado di ATA cu gobierno di Aruba tambe 
ta haya un pida di e bolo. E plan di mercadeo di ATA ta dunando un 
excelente resultado. E campaña nobo di mercadeo ta titula “The Aruba 
Effect” y ta enfoca pa e turista no bin Aruba solamente pa nos clima 
y pa nos playanan pero pa un experiencia total. Uzando tur e atrac- 
cionnan nobo y inversionnan cu a keda haci pa mehora producto Aruba 
conforme e maneho di Ministerio di Turismo. 
Minister Oduber a indica su maneho di turismo ta dirigi na trece turismo 
di calidad, e turista afluente cu tin un entrada di mas di 150 mil dollar 
pa aña. Ta sigui enfoca den diversificacion di nos turismo. Keda haci 
inversionnan continuo den producto Aruba. Keda enfoca den e strate- 
gianan nobo di mercadeo pa asina nos keda mas competitivo. 


E mandatario por mira bek riba un aña 2022 sumamente exitoso ATA. 
Minister Oduber ta gradici e management di ATA pa e bunita resultado 
aki. Tambe ta felicita e hunta di supervision di ATA pa e bon cooperacion 
y supervision cu nan ta haci pa asina e fondonan di ATA wordo maneha 
na un miho forma. Sigur palabranan di gratitud grandi pa tur departa- 
mento di gobierno pa esfuersonan pa atende turistanan y tambe tur 
esnan cu ta labora tur dia den e industria aki. Nos hendenan ta e asset 
di mas grandi cu nos tin! 


Ta existi un bon sinergia entre ATA y Ministerio di Turismo, pa asina ATA 
ehecuta e maneho di Ministerio di Turismo conforme e ley di ATA. Danki 
na e bon cooperacion aki Aruba tin un aña grandi na 2022 y cu hopi 
anticipacion pa aña 2023 cu ya den e prome kwartaal ta superando 
cifranan di aña 2023. 

D 
iamars dia 25 di april, 2023 a 
tuma luga e entrega oficial di 
e Rapport Anual pa aña 2022 na 
Minister di Turismo. Conforme e 
ley di A.T.A., tur aña tin 2 momen- 
to importante, e prome ta ora di 
entrega e Rapport Anual cu e re- 
sultadonan di e aña anterior y e 
di dos ta ora di haci entrega di e 
presupuesto pa e aña siguiente. 
Tur aña A.T.A. a sa di cumpli debi- 
damente cu entrega di e Rapport 
Anual, incluyendo resumen di re- 
sultadonan y di trabao haci, como 
tambe e relato financiero cu su re- 
spectivo ‘goedkeurende verklar- 
ing.’ 


Despues cu minister ricibi y 
acorda esaki, e rapport ta wordo 
manda pa parlamento di Aruba 
‘ter inzage’ pa 10 dia di trabao. 
Despues di pone disponibel na 
parlamento, Minister di Turismo 
por duna su aprobacion formal pa 
cu e Rapport Anual di A.T.A. 


Presupuesto 2022 y 
resultado 2022 
E presupuesto pa 2022 a wordo 
entrega 
na 
october 
2021, 
na 
momento cu ainda no tawata tin hopi 
claridad con e recuperacion turistico 
lo tawata pa 2022. 
Mirando bek mester bisa cu e recu- 
peracion ta sumamente satisfactorio; 
a recupera casi completo qua cant- 
idad di bishitante, y mas importante 
ainda ta cu e entrada genera pa 
turismo tawata hopi mas cu na 2019. 


A.T.A. a pone como meta pa yega 
recuperacion di 95% pa e ultimo 
indicador aki den 2022 y a logra 
yega un recuperacion di 118% den 
Tourism Receipts na 2022 compara 
cu 2019. 


{Cont. pag. 8} 


Rapport Anual di A.T.A. pa 2022 a demostra un recuperacion turistico 
hopi mas fuerte cu a premira ora a crea e presupuesto di 2022 

EXECUTORIALE VERKOOP 


Ten overstaan van notaris mr Chamila Agnella Tromp of haar 
waarnemer zal op VRIJDAG 2 JUNI 2023 om 10:00 uur 's- 
morgens bij de Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in één zitting bij 
opbod en afslag in het openbaar worden verkocht, ex artikel 
3:268 van het Burgerlijk Wetboek van Aruba: 


1. 
SALINJA CERCA 15-E 
een woonhuis met appartementen staande op het recht van 
erfpacht tot 23 februari 2055 op een perceel domeingrond groot 
954 m2 gelegen te Salinja Cerca in Aruba, kadastraal bekend als 
Tweede Afdeling Sectie C nummer 1013. 
richtprijs: Afl. 785.000,-- 


2. 
KATUNASTRAAT 21-E 
een woonhuis staande op het recht van erfpacht tot 8 juli 2046 
op een perceel domeingrond groot 795 m2 gelegen aan de 
Katunastraat in Aruba, kadastraal bekend als Eerste Afdeling 
Sectie P nummer 1911. 
richtprijs: Afl. 277.000,-- 


3. HOOIBERG 92-U 
een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 806 m2, 
welk perceel afkomstig is van het perceel kadastraal bekend als 
Eerste Afdeling Sectie R nummer 3411 index D 14634. 
richtprijs: Afl. 465.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk donderdag 17 mei 2023 ten kantore van 
NewLeaf 
Notary 
of 
via 
email 
auction@newleafaruba.com. 
Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 

Considerando e diferente retonan den e prome 
kwartaal di 2022, toch e mercado di Estados 
Unidos a logra crece su capacidad di asiento, 
yegando na un recuperacion completo compara 
cu 2019. Pa loke ta e industria crucero a tarda 
mas pa recupera, yegando na 73% di recupera- 
cion compara cu 2019 den 2022. 
PA loke ta e aspecto financiero, e entrada di A.T.A. 
tabata 16% mas compara cu locual a presupu- 
esta, mientras cu a gasta 17% menos di locual a 
presupuesta entre otro pasobra a pone un pausa 
riba diferente actividadnan durante e prome 
kwartaal di 2022, unda cu Omicron a afecta biahe. 


Enfoke riba balans 
Como parti di e recuperacion di 2022 a sigui 
enfoca esfuersonan riba e futuro di Aruba como 
destinacion, pa sigura un crecemento balanza y 
sostenible den e añanan nos dilanti. Esaki sigur 
ta un tarea cu por ta dificil, pero e ta un prior- 
idad pa A.T.A., tanto riba nivel di “advocacy” como 
riba nivel di inversion. A.T.A. ta enfoca riba ‘duna 
di su banda’ pa Aruba por desaroya na un manera 
duradero. 


Reforma fiscal 2022 
Aruba a introduci un reforma fiscal entrante e 
aña aki, y pa medio di esaki e.o., e costo di haci 
negoshi pa a aumenta pa medio di un aumento di 
BBO. Pero pa A.T.A. e reforma kiermen tambe cu 
a habri aña cu un porcion di e toeristenheffing di 
7.1% na luga di 9.5%., mientras cu e toeristen- 
heffing a subi di 9.5% pa 12.5%. 


Den bista di e porcion mas abou cu A.T.A. ta ricibi, 
A.T.A. a prepara diferente amienda di e ley di A.T.A. 
cu ta importante pa mitiga risico di e cambio aki di 
e modelo di A.T.A. cu por haci e operacion di A.T.A. 
uno menos efectivo. E amienda a wordo entrega 
na Minister di Turismo. Despues di un aña fuerte y 
prome kwartaal di 2023 fuerte, mester sigui moni- 
torea awor cu situacion lo por ta normalisando. 


E ekipo completo di A.T.A. ta wordo felicita pa nan 
trabao y pa e logro aki di por entrega un biaha 
mas un rapport cu un ‘goedkeurende verklaring’. 
Tambe ta gradici Hunta di Supervision, Grant 
Thornton y mas cu claro ta gradici Minister di 
Turismo pa e diligencia necesario cu lo ser duna 
na revision y aprobacion di e documento aki. 

D 
ialuna anochi algo prome cu 8:30 
polis y varios ambulance a bay cru- 
sada di Avenida Milo Croes cu Stadion- 
weg pa un accidente cu varios herido. 
Na yegada di polis di trafico e ta topa 
un Auto Bus y un Toyota Corolla. E auto 


bus tawata carga cu pasahero, unda e 
ta hay’e den un boksmento momen- 
to cu un Toyota Corolla ta yega subi e 
crusada. 
Ariba caminda por a mira un lastro di 
brake di parti e auto bus. E impacto a 
manda e Corolla peg’e contra e muraya 
di e negoshi eybanda. Na stuur tawata 
un dama cu a resulta herida, cu golpi 
den barica. Tres ambulance a presenta; 
unda cu e Paramediconan a controla un 
total di 6 persona. Na final 3 persona 
mester a bay Hospital pa mas trata- 


mento, entre nan e dama chauffeur di 
e Corolla.  
Takelwagen mester a presenta pa bay 
cu e vehiculonan. Basta pieza di auto a 
keda gespart ariba tanto acera y ariba 
caminda. 


Auto Bus envolvi: 


Tres persona herida 
den accidente ariba 
Avenida Milo Croes 

D 
ialuna den Parlamento, Prome Minister Evelyn Wever - Croes a dirigi 
palabra na tur miembro di Parlamento cu ainda no a duna nan opin- 
ion riba e hecho cu Parlamentario Benny Sevinger a wordo sentencia pa 
corupcion. Prome Minister a bisa nan cu pueblo merece sa kico nan ta 
pensa tocante e sentencia. 


Desde e sentencia di Corte di Husticia den e caso Avestruz, a tuma nota 
di diferente expresion particularmente di sostenedonan di oposicion. Algo 
cu ta resalta ta expresionnan unda cu ta purba minimalisa e hecho cu 
Parlamentario Sevinger a sali culpabel pa comete corupcion. 


Peticion pa aprobacion di un plan di 
parcelacion na Sabania Abao conforme 
art. 33 di e Ordenanza di desaroyo teritorial 
(LRO). E concepto di e plan di parcelacion ta 
poni pa inspeccion publico na DIP, Sabana 
Blanco 68, cu reserva di tur derecho cu 
cambionan por wordo hasi na e parcelacion, durante un luna 
desde dia 26 april 2023 durante oranan di trabao. Tambe e 
plan por wordo mira riba www.dip.aw. Interesadonan por 
entrega te cu un luna despues di e termino aki nan punto di 
bista por escrito tocante e concepto di e plan di parcelacion 
serca Ministro di Desaroyo Teritorial, Infrastructura y 
Medio Ambiente pa medio di e director di DIP. 


Premier Evelyn Wever - Croes: 


Pueblo kier sa opinion di oposicion 
riba e sentencia di Benny Sevinger 


Parlamento mester pone presion riba oposicion 


Prome Minister a bisa: ‘Bo no por bisa cu Benny 
Sevinger ta un tiki ladron of un tiki corupto, 
paso esey ta haci cu bo ta mes of mas ladron 
cu ne’. 


Lamentablemente practicanan robes ta sigui 
tuma luga den e partido. A yega na conoce- 
mento di Prome Minister di paden di AVP, cu 
Parlamentario Mike Eman ta cobra un toelage 
como ‘fractie leider’ pero no ta traha como 
fractie leider. Pa cual Prome Minister a expresa 
cu cualkier persona cu ta haya un toelage of 
un pago cu e no merece, mester wordo atendi 
cu ne y kita esaki for di dje. 


Esaki ta e momento pa demas Parlamentarionan 
entre otro Miguel Mansur, Marisol Lopez - 
Tromp, Aquanette Gunn, y Mervin Wyatt Ras, 
cuminsa expresa nan mes y duna nan opinion 
pa pueblo haya sa kico nan ta pensa di e vere- 
dicto di Sevinger. 
Rycond Santos do Nascimento, Gerlien Croes 
y miembronan di coalicion a duna nan opinion 
caba, pero e demas tambe mester duna nan 
opinion. 


Finalmente Prome Minister Wever - Croes a 
enfatisa cu pueblo di Aruba merece scucha 
opinion di representantenan di pueblo riba e 
tema importante aki. ‘Si e nan no sali duna 
opinion, ta paso nan ta mes of mas corupto y 
ladron cu Benny Sevinger. 

Peticion pa aprobacion di un plan di 
parcelacion na Sero Blanco conforme art. 33 
di e Ordenanza di desaroyo teritorial (LRO). 
E concepto di e plan di parcelacion ta poni pa 
inspeccion publico na DIP, Sabana Blanco 
68, cu reserva di tur derecho cu cambionan 
por wordo hasi na e parcelacion, durante un luna desde dia 
17 maart 2023 durante oranan di trabao. Tambe e plan por 
wordo mira riba www.dip.aw. Interesadonan por entrega 
te cu un luna despues di e termino aki nan punto di bista 
por escrito tocante e concepto di e plan di parcelacion serca 
Ministro di Desaroyo Teritorial, Infrastructura y Medio 
Ambiente pa medio di e director di DIP. 


R 
ecientemente miembro di Parlamento Ar- 
thur Dowers (AVP) a haci comentarion- 
an denigrante di Secretario di Estado Alex- 
ander van Huffelen, a haci chercha y a ofende 
referiendo na dje como van Knuffelen. 


Dialuna durante un debate publico tocante 
e aumento di costo di bida, e miembro di 
Parlamento Arthur Dowers a haci comen- 
tarionan di mal gusto y cu falta di respet na 
Secretario di Estado van Huffelen. 


E miembro di Parlamento Dowers a referi na van 
KNUFFELEN, como e persona cu kier a impone 
su boluntad riba Gabinete Wever-Croes. 


Prome Minister Evelyn Wever - Croes ta 
considera e comportacion aki como y respet- 
uoso y tipico di partido AVP. Specialmente 
despues di cu un miembro di Parlamento 
Gerlien Croes (AVP) a informa con el a wordo 
humilia door di e club di “Old Boys” esta: Eman, 
de Meza, Sevinger, y Dowers, ora cu e y otro 
candidatonan hoben di e partido kier a trata 
e violacionnan di integridad di Parlamentario 
Benny Sevinger cu recientemente a wordo 
condena pa corupcion. 


Pa finalisa Prome Minister a bisa: “No ta 
aceptabel cu Arthur Dowers, cu ta considera 
humilia hende muhe algo normal, haci mescos 
cu un funcionario Hulandes. No ta importa si 
e ta di acuerdo of no cu Secretario di Estado, 
humiliacion no ta aceptabel. 
Miembro di Parlamento Dowers mester ofrece 
su disculpanan”, Prome Minister a bisa den 
Parlamento. 


MEP: 


Parlamentario Dowers ta chercha di secretario di estado 

D 
ialuna Parlamento di Aruba finalmente a trata e peti- 
cion pa un reunion publico cu fraccion di AVP a haci 
aña pasa; pa ta exacto dia 16 di augustus 2022, pa trata 
e impacto di aumento drastico di costo di bida. Perdida 
di poder di compra, riba su mes, no ta un sorpresa, se- 
gun Mervin Wyatt-Ras. E ta algo cu tur dia ta nos pueblo 
ta biba cu ne, esta cu tin menos placa den cartera y no 
por tira culpa mas riba COVID of guera na Ucrania. 
Aumento di prijs di cuminda y otro articulo di prome 
necesidad, fuera di e tarifa di awa, coriente, gas y gasolin 
caminda ta corta meter di awa y coriente di esunnan 
humilde, mientras cu entrante prome di october tin cu 
paga pa remedi door di recorte den cuido medico. 
Minister President Evelyn Wever-Croes cu sosten di 
Minister Dangui Oduber a firma e Landenpakket, cual 
ta encera palabracion cu Hulanda pa tuma medida riba 
diferente tereno. Introduccion di BTW cu a suspende 
despues, aumento di BBO te 7%, recorte den cuido 
medico cu 5.5% mensual for di dokter, specialista y otro 
dunado di cuido. E ultimo aki tin como consecuencia cu 
varios specialista ta bandona e isla pa traha na otro pais. 
A tuma tur medida sin ofrece ningun pakete di asistencia 


of vangnet social pa yuda esunnan mas vulnerabel den 
nos sociedad, specialmente nos grandi y esunnan di 
entrada mas abou, por ehempel mama soltero. Klassezorg 
a haci su entrada, loke ta contrario na e mision di AZV 
pa yuda tur hende igual. Segun gobierno, e ciudadano 
mester pone placa un banda pa paga pa su remedi. 
Parlamentario Wyatt-Ras ta puntra ta con por pretende 
cu esunnan cu no tin ni placa pa alimenta nan mes y 
nan yiunan bay pone placa un banda pa paga medicina, 
Wyatt-Ras ta puntra. Mescos a corta den Stichting SABA 
door di cual nan no por paga nan empleado debidam- 
ente. Respaldo, cu awor eroneamente ta cay bou minis- 
terio di husticia, tambe a manda cliente cas, mientras ta 
conoci cu e cantidad di persona cu tin dificultad mental a 
aumenta durante ultimo añanan. Di otro banda gobierno 
ta coopera y corta cinta pa habri practica priva cu ta 
duna mesun cuido cu hospital pa esunnan cu si por paga 
pa haya cuido; atrobe contribuyendo na klassezorg. 
Contrario na e subida di costo di bida y inflacion, e 
entrada di nos ciudadanonan no a subi. Segun Centraal 
Bureau Statistiek, e minimo cu mester pa biba a baha 
drasticamente desde aña 2017.Cifra di CBS di 2022 


Drs. Mervin Wyatt-Ras, despues di reunion publico: 


Evelyn Wever-Croes ta responsabel pa medida, 
pobresa, problema social y di salud mental 


compara cu december 
2017 ta mustra cu e 
minimo pa un persona 
pa luna a aumenta cu 
practicamente 
400 
Florin desde 2017. E 
bestaansminimum 
pa 
4 persona, 2 adulto y 
2 mucha a aumenta 
na 2022 cu practica- 
mente 700 florin pa luna 
desde 2017. Tur esaki 
ta 
ocasiona 
pobresa 
grandi den nos pais y 
tin impacto alabes riba 
problemanan social y 
tambe riba salud mental 
di nos ciudadanonan. 
Por bisa cu costo di bida 
haltisimo tin su impacto 
negativo riba poder di 
compra cu a baha dras- 
tico y tambe riba desa- 
royo 
social 
y 
salud 
mental di nos pueblo.  
Wyatt-Ras a trece dilanti 
cu un persona cu tin 
problema financiero tin 
hopi preocupacion pa 
su presente, su sobre- 
vivencia y su futuro. 
Esey ta influencia su 
balor propio of autoes- 
tima, lag’e sinti impo- 
tencia y ta trece cu ne 
depresion of otro condi- 
cion psicologico. E por 
hiba un hende n adiccion 
of violencia relacional y 
asina e problemanan ta 
keda escala. Pa mucha, 
e ambiente instabil aki 
por ocasiona cu ta busca 
distraccion riba caya, cu 
tur su peliger. Ni sikiera 
e canchanan pa haci 
deporte cerca di cas nan 
por uza paso mayoria e 
gobierno sin curason aki 
a laga bay perdi. 

APFA ta crea awe balor pa mañan 
APFA ta crea awe balor pa mañan 


Feliz 


Dia di Rey 

Ademas a corta den e cantidad di trahado social 
cu tabatin na scol pa detecta problema trempan. 
E 36 miyon cu Parlamento a aproba pa inverti den 
hubentud a bay den huur di edificionan pa acomoda 
departamento caminda famia y compinchi ta traha. 
Mientrastanto gobierno ta sigui tuma medida pa hinca 
mas den nan cartera y sigui djodjo cu placa di pueblo. 
Gobierno ta keda cumpra auto di luho, biaha rond 
mundo. Hasta CAft ta indica cu gobierno ta paga mas 
y mas pa experto y abogadonan, mientras e homber 
y muhe humilde tin cu lucha cu un entrada cu no ta 
yega ni pa come drechi. 
Wyatt-Ras a menciona cu den e relato y cuenta anual 
di AZV ta mira cu, door di adelanto den turismo, tin 
entrada di 26.7 miyon mas di loke a proyecta. AZV por 
a haci inversion di 9 miyon riba diferente tereno. Na 
final di aña tabatin hasta crecemento extra di entrada 
di 1.5% di BAZV cu ta paga door di esunnan cu ta 
traha. P’esey e parlamentario ta puntra dicon no alivia 
e necesidad di pueblo pa remedi, door di elimina e 
lista di remedi cu mester paga p’e y ki dia lo paga 
dokter y specialista completo bek? 
Wyatt-Ras kier sa con gobierno con lo yuda y sostene 
nos pueblo, con nos hendenan cu a perde cas por haya 
yudansa concreto pa yega bek na nan propio vivienda 
y unda nan mester bay pa haya e ayudo aki? Ken ta 
bay yuda nos ciudadano sali di debe? Unda nan por 
acudi of yama? Con lo mehora entrada di e ciudadano 
pa por cumpli cu su gastonan? Ki pakete di incentivo 
lo tin pa nos ciudadano? Ki dia lo elimina e medidanan 
den cuido; tanto e positieve lijst; como e medida di 
5.5 %? Con ta bay atende cu problema di pobresa? 
Con ta bay baha prijs di producto pa nos ciudadano 
por cumpra nan comestibel? Kico lo haci pa yuda 
mayor cu salario minimo paga schoolgeld y airco geld 
y pa cumpra paña pa bay scol? Con lo atende cu nos 
grandi, mama soltero y esunnan di salario minimo cu 
no por paga pa nan medicina? Unda nos ciudadano cu 
problema psicologico por bay pa haya yudansa? Unda 
nan por yama y di kico e yudansa aki ta consisti? Ki dia 
ta duna esunnan cu limitacion bou 16 aña un sosten 
financiero? 
Otro pregunta cu e parlamentario di fraccion di AVP a 
haci ta con ta bay logra miho tarifa for di hospital di 
Colombia? Miho proceso di manda pashent exterior 
manera test y menos largo? 
Kico a haci te cu awor pa cumpra remedi na tarifa mas 
abou? Con a bay cu esaki? Con a bay cu coopera- 
cion entre hospital cu ImSan? Con a bay cu e proceso 
di ampliacion di eerste lijn zorg y prevencion? Kico a 
para di acreditacion di ImSan pa introduci turismo 
medico? 
Pueblo kier scucha awor kico gobierno ta bay haci 
pa mehora entrada di nos ciudadano y no kier storia 
bunita, asina Wyatt-Ras a sigura. Sinembargo mayoria 
minister, y specialmente minister presidente, a keda 
tira culpa riba AVP y riba Mike Eman. Casi por a pensa 
cu ta AVP ta gobernando. Hecho ta keda cu medida 


lo keda asota nos pais y cu e gobierno aki no ta carga responsabilidad y na un manera 
falso ta keda tira culpa riba otro. Minister bou nivel a keda tira lodo riba miembro di AVP 
y no kier mira cu ta Evelyn Wever-Croes a core bay Hulanda firma Landspakket y hinca 
nos pueblo den pobresa cu tur medida descabeya sin kier baha gastonan operacional 
di gobierno. 

DIRECTOR OF ENGINEERING 


ENGINEERING SUPERVISOR 


TECHNICIAN 


FRONT OFFICE SUPERVISOR 


CONCIERGE/FRONT DESK AGENT 


HOUSEKEEPING SUPERVISOR 


HOUSEMAN 


SOUS CHEF 


F&B SUPERVISOR 


COOK/COOK HELPER 


APPLY ONLINE AT WWW.BUCUTI.COM/CAREERS 


ATTRACTIVE SALARIES 


BONUS OPPORTUNITIES 


5-DAY WORKWEEK 


UP TO 27 VACATION DAYS 


(BASED ON YEARS OF SERVICE) 


INSURANCES (LIFE INSURANCE, 


VISION & DENTAL, HEALTH 


DISABILITIES) 


SAVINGS & LOANS PROGRAM 


EMPLOYEE DISCOUNTS 


WE 
ARE 
HIRING 


POSITIONS: 
BENEFITS: 


TOP 25 RESORTS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 


D 
en un declaracion duna diamars mainta, parlamentario di AVP, Arthur Dow- 
ers a comenta cu lamentablemente e reunion cu su fraccion a pidi ocho luna 
pasa y finalmente a tuma luga dialuna ultimo, tabata solamente un oportuni- 
dad pa henter e Gabinete Wever-Croes II bin grita y zundra. Ta hopi cla cua ta e 
wega cu gobierno ta hunga, esta di para ariba cu ta un fabor grandi nan a haci 
pa pueblo door di baha tres cen for di e tarifa di coriente, mientras cu e realidad 
ta cu no lo conoce un rebaho mas te na 2027 ora cu WEB a caba di cumpli cu tur 
su compromiso. 
Loke Parlamentario Dowers ta haya hopi lamentabel ta cu e gobierno aki ta 
purba tira culpa riba tur hende, hasta riba un Spartaco Ghini, cu 30 aña pasa a 
cuminsa un proyecto di hotel na Aruba, na luga di asumi nan responsabilidad di 
pakico prijs di awa y coriente a subi asina drasticamente. Te hasta a tribi di bisa 
cu e prijs aworaki ta mas barata cu tempo nan a tuma mando. “Bo no por tuma 


Parlamentario mr. drs. Arthur Dowers: 
Gobierno kier sconde pa su 
responsabilidad bisando mentira 


pueblo haci di e estado akinan,”asina Dowers a 
expresa. 
Realidad di bida ta cu e mandatarionan actual 
a mete den maneho di WEB Aruba N.V. door 
di nombra nan famia y compinchi pa maneha e 
compania y door di a nenga di hedge pa mantene 
prijs abou ora cu e gerentenan anterior di e 
compania a conseha nan pa haci esey. Como 
consecuencia, e compania producto di awa y cori- 
ente a perde 111 miyon florin cu awo ta for di 
pueblo tin cu sac’e bek pasobra ministernan no 
ta bay busca otro manera. Dowers: “Nos tur tin cu 
paga pa percura cu e hendenan aki por sigui cu e 
fiesta cu nan ta haciendo.” 
Riba dje e ministernan ta bin parlamento pa gaña 
e ciudadano y ta p’esey oposicion ta bin dilanti pa 
bisa e berdad cu ta te na 2027 lo por baha prijs di 
awa y coriente. “Nan sa masha bon y e informa- 
cion cu nos ta haya, nan tambe ta haya. Boso sa 
masha bon e realidad y e situacion cu a hinca nos 
aden,” segun Dowers a declara na prensa. 
Segun e parlamentario, costo di bida, prijs di awa y 
coriente tin impacto no solamente riba esun cu ta 
pag’e, pero e tin impacto tambe indirecto pasobra 
comerciante tambe tin cu page, kier men e tin 
cu calcul’e den su prijs. No ta solamente AVP ta 
keha y pidi pa gobierno pa responsabilisa su mes, 
pero sindicato y gremio ta kehando y hasta organ- 
isacionnan social manera esun di hende grandi ta 
sali afo y bisa cu loke ta pasando ta inaceptabel e 
insoportabel pa nos hendenan. 


Gobierno a subi tur prijs na pais Aruba y di otro 
banda ta duna un compensacion di apenas 45 
florin na hende grandi pa despues bay eyfo y bati 
na pecho pretendiendo cu ta gran cos nan a haci. 
E comerciante ta bisa cu esey no ta berdad y e 
pensionado mes ta bisa cu e compensacion no ta 
suficiente. 
Esaki ta pone cu mester tuma paso mas drastico, 
segun e parlamentario, y e paso ey ta pa para e 
fiesta di friends and family, para e auto caro cu 
nan ta uza y reduci e cantidad di minister di 8 pa 
7 pasobra tin minister aworaki cu tin cartera mas 
chikito cu di un director di departamento. Esey 
simplemente no por continua pasobra ta malgasta 
placa di pueblo. Fuera d esey tin e remedi cu nos 
grandi mes tin cu paga. 
Mirando cu no ta tuma na serio e reunion cu pidi 
y ta sigui purba gaña pueblo, e unico solucion cu 
ta resta ta pa pueblo subi caya y exigi e reduccion 
cu e pueblo ta haya cu e merece. Asina, Dowers a 
finalisa bisando. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Horacio Oduber Hospital (HOH) a tene den fin di siman pa 
prome bes un open dag pa hobennan cu ta bay scol. Un open 
dag organisa pa e HOH-Academy unda e obhetivo tabata 
pa di e forma aki cera e generacion nobo conoci cu HOH 
y su trabounan y alabes fomenta interes den e hobennan 
pa sigui nan estudio den e ramo di cuido of un trabou cu 
ta aporta na cuido medico. Por mira bek riba dos mainta 
sumamente exitoso y bon bishita pa hoben compaña pa 
nan mayor super entusiasma cu e informacion ricibi. Mainta 
unda profesionalnan di HOH a duna informacion valioso na 
e hobennan y sigur mirando e exito lo no ta ultimo biaha cu 
ta y por organisa. 


HOH- Academy a cuminsa cu e parti organisatorio algun 
luna pasa y a extende invitacion na diferente scol secundario 
pa muchanan cu tin interes pa sigui studia den e ramo di 
cuido medico registra pa atende e open dag. A sinta cu dife- 
rente departamento y asina a logra pone e plan den otro. A 
traha riba un “tour” den HOH bou guia di e profesionalnan 
di HOH-Academy y tambe a acerca diferente departamento 
pa nan traha riba booth di informacion special me bishitan- 
tenan 


Sr. Gregory Croeze, director financiero a expresa su grat- 
itud na e organisadornan cu a hinca cuerpo y alma pa haci 
e open dag aki uno exitoso, cual sigur no lo ta ultimo biaha. 
“Hopi bes hende tin e percepcion cu pa bo traha na hospital 
bo mester ta un nurse specialisa, asistente den camber di 
operacion of un specialista, pero realidad ta cu mas o menos 
50% di e trahadonan di HOH ta den departamentonan cu ta 
brinda sosten na cuido”, asina Croeze ta splica. 


Akinan por pensa riba departamento di ICT, Departamento 
di Recurso Humano, tambe Medisch techniek cu ta encarga 
pa service aparatonan medico. Hopi importante tambe ta 
departamento di Voeding hunto cu dietistanan cu a duna 
splicacion di kico ta e cuminda y alimentacion necesario cu 
un pashent mester di dje y a haci uzo di e momento pa splica 
alimentacion en general. 


E hoben studiante, Whitney Nin, tin aspiracion pa bira un 
neurologo. El a acudi na e open dag di HOH y el a haya esaki 
hopi leuk. E ta aprecia e oportunidad mirando cu el haya 
un bunita experiencia y hopi informacion cu e por uza den 
futuro. 


Jacco Vroegop, director general di HOH, a comenta cu meta 
di e open dag aki ta pa entusiasma e muchanan pa scoge un 
profesion den e sector di cuido. Pero specialmente pa scoge 
pa un trabou den HOH cu, manera Vroegop mes a menciona, 


ta e hospital di “mas leuk” den region. 


Un open dag di e tipo aki por ta posibel danki na person- 
anan dedica cu bini riba nan dianan liber pa bin trabou y 
splica e muchanan tocante kico nan trabou ta encera. Na 
final, Vroegop a gradici tur cu a bihsita HOH y e team cu haci 
e dianan aki posibel. 


Bunita pa mira e inspiracion pa bira dokter, nurse, Iter y mas 


Hopi interes bou hoben pa cera conoci cu e trabou den Hospital di Aruba 

D 
iaranson ultimo tabata un dia historico pa Aruba camin- 
da DVG atraves di nan departamento di Kwaliteitsinsti- 
tuut a firma un “letter of intent” cu e compania Prelum di 
Hulanda. 
E acuerdo aki ta pa facilita e dokternan di cas y otro gruponan 
cu ta forma parti di e prome linea di cuido na Aruba. Pa 
mantene nan conocemento di e materia y haya nan acredita- 
cionnan necesario pa nan registracion como dokter di cas. E 
compania Prelum lo ta trahando hopi di cerca cu e Kwaliteits 
Instituut Aruba. Un paso hopi importante den mehoracion di 
e prome linea di cuido aki na Aruba. 


Cu e acuerdo aki dokternan di cas por bay haci uzo di e 
E-plataforma di Prelum cu lo wordo diseña specialmente pa 
Aruba. Nan por sigui cursonan medico via e plataforma cu ta 
un e-learning, es decir via un forma digital. Di e manera aki 


nos dokternan ta keda den actualisacion di tur novedad den 
e mundo medico y ricibi tur nan acreditacionnan necesario. 
Segun Minister Oduber e acuerdo lo contribui pa e dokternan 
traha na un manera mas eficiente y ta pas den e vision 
di ministerio pa stimula innovacion, pa asina aumenta e 
eficiencia y calidad den cuido. 


E ta algo hopi importante cu a logra pa nos dokternan di 
cas cu lo contribui grandemente na reduccion di gastonan 
y mehoracion di e calidad di cuido cu ta ser brinda na nos 
comunidad. E plataforma aki lo ta un cuminsamento pa e 
tipo di e-learning aki e lo por wordo expande den futuro pa 
otro grupo di cuido medico, e mandatario ta finalisa bisando. 


Minister Dangui Oduber: 


Kwaliteits Instituut Aruba y 
compania Prelum ta bay traha 
riba innovacion pa percura den e 
mehoracion di calidad di cuido 

D 
en Haag – Recientemente Minister Plenipo- 
tenciario mr. Ady Thijsen a haci un bishita di 
cortesia na e Embahador di Italia na Hulanda, 
Giorgio Novello. 


Durante di e combersacion minister Thijsen a 
duna Embahador Novello un bista di e situacion di 
Aruba na e momento aki despues di e pandemia 
di Covid. Cu Aruba riba e tereno di turismo a recu- 
pera hopi lihe y e cifranan ta yegando na e nivel 
prome cu Covid. Tambe cu e pandemia a mustra cu 
Aruba mester diversifica su economia y cu Aruba 
ta sondeando posibilidad pa esaki. Principalmente 
riba e tereno di hidrogeno tin contactonan cu 
Hydrogen Valley na Groningen. Un eventual planta 
hidrogeno por bin na e tereno unda awor tin e 
refineria y cu por crece y bira lider riba e tereno 
aki pa e region Caribense. E proyecto di Hydrogen 
Valley por conta cu hopi sosten financiero for di 
fondonan di Union Europeo. 
Minister Thijsen a sigui bisa cu e pandemia tambe 
a mustra cu Aruba ta hopi dependiente riba impor- 
tacion di fruta y berdura. P’esey Aruba ta en busca 
di maneranan pa amplia e sector di agricultura pa 
e mercado local pero tambe pa e hotelnan. Un 
aspecto particular cu Minister Thijsen a menciona, 
ta cu tin personanan na Aruba cu ta produci biña 
for di fruta local. Den e caso aki lo ta bon pa mira 
manera cu e personanan aki por bay Italia – cu 
ta conoci como un pais di biña – pa por siña mas 
tocante produccion di biña. Embahador Novello a 
encanta e idea aki y a bisa cu di su parti e lo bay 
mira kico ta posibel cu e personanan aki por sigui 
un tipo di seminario di biña na regionnan di Italia 
cu ta conoci pa nan biña. Un iniciativa cu sigur por 
yuda e sector aki na Aruba. 


Siguientemente Embahador Novello a bisa cu 
- mirando cu e ta Embahador pa henter Reino 
Hulandes – e lo tin plan pa bishita Aruba na luna 
di october di e aña aki. E bishita aki pa mira y siña 
mas di Aruba. Un parti particular di su bishita na 
Aruba ta su interes na e situacion di personanan 
cu un limitacion. Esaki mirando cu Embahador 
Novello mes ta den un “scoot mobiel”. Prome cu 
su bishita pa Aruba, Embahador Novello a bisa 
Minister Thijsen cu e ta desea pa Aruba tene un 
presentacion na e Instituto Cultural di Italia na 
Amsterdam. 


Otro tema cu Minister Thijsen a papia cu emba- 


Minister Thijsen a bishita Embahador di Italia Giorgio Novello 


hador Novello ta e posibilidad di tene un conferencia di Embahadornan na 
Aruba. Embahador Novello a haya esaki un bon plan y a bisa cu lo mester forma 
un grupo di 4 of 5 embahador pa pusha e proyecto aki y convence e otro emba- 
hadornan e balor adicional di un conferencia aki na Aruba. 


Finalmente Minister Thijsen a gradici Embahador Novello pa e bunita recepcion 
y cu e cooperacion brinda, principalmente riba e tereno di biña 


Potret cortesia di Arubahuis 

P 
a nan celebracion di 20 aña, Advance HRS a organisa un seminario 
riba e topico di ‘nabegando e mercado laboral cu ta cambiando’ cu 
un celebracion como clausura hunto cu su partner- y clientenan. 


Durante un atardi informativo na Hilton Aruba Caribbean, a comparti 
informacion riba datonan actual di e mercado laboral na Aruba, a duna 
tipnan y informacion con pa maneha e mercado laboral riba maner- 
anan diferente y innovativo y tambe a papia riba e topico di ‘employer 
branding’. 


Como guest speakers a wordo invita Martijn Balkestein, Executive 
Director di KVK, Nataly Simmons, Chief Transformation Officer di Aruba 
Bank y Brian Stedeford, Chief Executive Officer di De Palm Tours. 


Durante e seminario tawata tin tambe un ‘panel discussion’ pa elabora 
y comparti pensamento riba e diferente topiconan. 


Como parti di e panel a participa Melanie Croes, Manager Advisory & 
Assurance, Mayren Heeringa, HR Manager y Ryon Dijkhoff, Manager 
Advisory & Assurance. Jan Noordzij, Managing Director di Advance 
Human Resources tawata moderador den un discusion sigur hopi infor- 
mativo y interesante. 


Pa cera e atardi, tur presente a wordo invita pa un cocktail hour celeb- 
rando e aniversario di Advance. Advance HRS ta gradici tur su partner- 
y clientenan di curason pa forma parti di e celebracion aki y ta para cla 
pa sigui brinda servicio profesional y di confiansa. 


Advance Human Resources a celebra 20 aña! 

D 
iabierna atardi na Johan Cruyff Denzel 
Dumfries Court na Parke Jaburibari, taba- 
ta tin e apertura di weganan interinsular en- 
tre islanan ABC. Despues di 7 aña e weganan 
a keda reanuda y esaki a trece hopi alegria pa 
e muchanan, hobennan, scolnan, coachnan y 
e mayornan. 


Na nivel di politica e tres gobernantenan 
respectivamente Diputado James Kroon di 
Boneiro, Minister Sithree Heydoorn di Corsou 
y Minister Endy Croes di Aruba conhunta- 
mente a delibera pa organisa e weganan 
interinsular 2023. 


Na luna di februari, Boneiro a organisa e inicio 
di e weganan interinsular cu algun deporte 
caminda e mucha- y hobennan di Corsou y 
Aruba a bay participa. Despues den luna di 
maart e weganan a keda organisa na Corsou. 
Awor na april Aruba tabata na turno pa a 
organisa e di tres parti/fase di e weganan 
interinsular. 


E apertura tabata colorido y hopi bunita. Mas 
bunita ta pa wak con anima e scolnan tabata 
di por a participa na e weganan. E muchanan 
y hobennan a haci nan maximo esfuerso pa a 
representa nan scol y mas ainda, nan isla. Un 
elogio grandi na e coachnan, e maestronan 
y e mayornan cu a sostene tur e mucha- y 
hobennan aki. 


Cu e proyecto aki di e weganan interinsular, 
gobiernonan di Aruba, Boneiro y Corsou ta 
crea oportunidadnan deportivo cu ta na bene- 
ficio di e muchanan y hobennan. Participacion 
na deporte ta asocia cu: mehora teamwork, 
habilidad social, responsabilidad social, time 
management, disciplina, determinacion, y 
cualidadnan di liderazgo. 


Un palabra di danki na gobierno di Boneiro, 
Corsou y Aruba. Tambe na IBISA y tur esnan 
cu a yuda cu ehecucion di e weganan interin- 
sular. Pabien na tur e muchanan y hobennan 
cu nan participacion y premionan durante e 
actividad deportivo unico aki! 


Parlamentario Ricky Hoek (MEP): 


Weganan Interinsular tabata exitoso 

Fortaleza Pa Famia 


NOS ta respeta tur hende cu por tin otro pensamento pero e berdad ta esaki; 
Famia ta un institucion den sociedad ordena pa Dios. 


E homber lo bandona cas di su tata y mama y lo uni cu su esposa y nan lo ta un solo carni, (Genesis 2:24) y dentro di e 
matrimonio ey lo tuma luga relacion sexual, autorisa pa Dios, pasobra Palabra di Dios ta siña nos cu solamente homber 
y muhe a haya e mandato Dios pa bay y multiplica (Genesis 1:27+28). 


Pa asina nan por yena e mundo cu hende, y den e fauna tambe tur animal y insecto, Dios a ordena macho y muhe pa asina 
nan tambe multiplica. Tur otro relacion sexual cu no ta formalisa door di un homber y un muhe no tin autorisacion di 
Dios. P’esey Bijbel ta siña nos cu esey ta abominacion. Nos tin den nos sociedad hopi mama soltero y hopi tata soltero, 
pero tur a yega na yiu door e sexualidad autorisa pa Dios entre homber y muhe. 


Tin hopi hende cu a forma famia y ta biba cu otro, pero ta boluntad di Dios, pa nan contrae matrimonio, pasobra si un 
muhe of un homber ta bon pa biba cune, ta bon pa e pareha busca Cristo Hesus, casa cu otro y duna bon ehempel na nan 
yiunan y sociedad (Hebreonan 13:4). 


E diabel, e colebra bieu, e gran mentiroso, ta doño di tur imitacion, e kier imita Dios, pero e no por imita Dios pasobra 
Dios ta soberano y Dios ta creador di tur cos, y diabel no por crea nada. Pero mundialmente e a logra di gaña y ciega 
miyones di hende y cu aprobacion di nan gobierno, pa acepta imitacion di matrimonio pero no por multiplica, pasobra e 
no ta autorisa pa Dios. 
E diabel a logra bruha mente cientificonan y esnan den tecnologia avansa, pa nan bay imita creacion di Dios, pero nan no 
ta bay logra pasobra Dios su creacion ta perfecto. 


Pakico mayor mester cuida nan yiunan? 
Wak bon rond di nos, y observa con e traficacion pisa di Droga y Ilegalidad ta aumente den nos awanan teritorial y tambe 
den awanan internacional rond di nos. 
Esey ta nifica cu e demanda riba nos isla ta grandi, of e trampolin di transporte di droga (Drughub)via di nos isla pa otro 
destinacion a crece y un caminda tin un porta habri. 
Corda bon cu ningun ladron ta horta den un cas bashi. Mayor cuida bo yiu. 


E aumento drastico di tur tipo di pornografia, perversidad, inmoralidad, cu bo por haya riba cualkier telefon, awendia ta 
devastador. Malvadonan /inmoral kier impone nan forma di biba riba mucha chikito y hobennan, bao di e capa di infor- 
macion. Mayor cuida bo yiu. 


Leynan ta pasando rond mundo, den cual muchanan por tuma decision riba nan mes, entre otro pa cambia sexo, (trans- 
gender) sin consulta cu mayor, y pa tene relacion cu esun cu nan kier for di 12 aña. Ta na caminda pildora pa Abortus, (e 
t’ey caba) pa wordo bendi publicamente, djis pensa cuanto desaster e cos ey lo bay haci riba mundo. 
Ta na caminda eutanasia tanto pa hubentud y pa mucha bao di 10 aña. 
Hunto cu tur e avancenan den droga y alcohol cu ta knockout hende, y ta p’esey tin tanto accidente y morto pasobra 
hende no sa kico nan ta uza ni tampoco bebe. Mayor cuida bo yiu . 


Proverbionan 19:18 ta papia fuerte cu mayornan bisando: Disciplina bo yiu mientras cu tin speransa ainda y no desea su 
morto. 


Ta tempo pa tur hogar tin Cristo Hesus como Señor y Salbador. 


Sinceramente, Pastor Marcel Balootje 


Mayor lanta ariba y cuida boso yiunan 

“Señor ta mi wardador, 
mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor y tristesa na nos curazon, 
pero conforme cu e boluntad di Dios, nos ta 
anuncia fayecimento di nos tata, (bisa)welo, 
ruman y omo. 


Alicio Quandt 
Miho conoci como “Chep” 
*15-08-1938 – †20-04-2023 


Na nomber di su: 


Mayornan: 
†Ismael Quandt (Charro) y 
†Juanita Sevinger (Duchi) 


Mama di su yiunan: 
Lidia Cornelie 
Mathilda Maduro 


Yiunan: 
Dino y Ching Quandt y famia 
David Alexander Quandt y famia 


Nietonan: 
Sheejna Quandt y Rolfh Frolijk y famia 
Jedric Quandt 
Beau Nathaniel Quandt 


Bisanietonan: 
Ruby y Shale Frolijk 


Rumannan: 
†Federico Quandt y famia 
†Maria Anacelia Quandt y famia 
†Johens y Fanny Quandt y famia 
Victor Quandt y famia 


Subrinonan: 
Carlos y Maribel Nadal y famia, Maria Theresa 
Quandt y famia, Soledad y Pedro Quandt y 
famia, Junior Quandt y Sabrine Montesant 
y famia, Liliana Quandt y JJ Tromp y famia, 
Rina y Elpidio Mejia y famia, Lawrence y Delvis 
Quandt y famia, Shannon y Margaret Quandt 
y famia, Romar y Nine Quandt y famia, Francis 
y Melissa Quandt y famia, Edward Quandt y 
famia 


Famia, amigo y conocirnan: 
Famia Quandt, Sevinger, Cornelie, Maduro, 
Frolijk, Todd, Boye, Campbell, Hoek, Gomez, 
Ridderstap, Vos, Brion, Chirino, Mackay, 
Dennert, Jansen, Nadal, Montesant, Tromp, 
Mejia, Antonette, Richard, Timmer, Bermudes, 
Palm, Smolders 


primo(-a), amigo(-a),bisinja, ex-coleganan di 
Astec y UPA y conocirnan cu ta mucho hopi 
pa menciona. 


Disculpa cu den ora di nos tristeza no a 
specifica un nomber of fam. 


Ta invita tur famia, amigo y conocirnan pa 
e ceremonia di despedida cu lo tuma lugar 
diasabra 29 di april 2023, di 7 pa 9pm, na 
Aurora Funeral Home. 


Señor ta mi wardador, mi no tin falta di nada 
Den cunucu di yerba berde, e ta ponemi sosega 
Psalmo 23 vers. 1 y 2 


A Fayece: 
Kathleen Raquel Gomes 
Na edad di 54 aña 
27 di Maart 1969 † 18 April 2023 


Na nomber di: 


Su mayornan: 
†Njooklin Gomes Lie Kwie & †Jerry Gomes 


Su pareha: 
Clifford W. Browne 


Su yiunan: 
Jennyray M. Ras 
Brigitte F. Ras y Anfernee Flanders 


Su princesnan (nietanan): 
Melleny S.R. Ras 
Milainey E. Ras 


Ruman: 
Andy Gomes y esposa Debby Gomes- Henriquez 


Sobrina(o)nan: 
Kaydee Gomes 
Chrissy-Ann y esposo Tristan Vermeulen- Gomes 


Tantanan, omonan, primo(a)nan na Hulanda, 
Surinam y Aruba 


Demas famianan: Gomes, Ras, Lie Kwie, Chin-A- 
Fat, Tjin-Kam-Jet, Tjuk-Tjauw-Tjin, Theunissen, Fong 
Tin Joen, Fraser, Djodjosoetirto, Lobo, Wong A 
Foe 


Ta invita tur amigo y conocirnan pa asisti na 
e anochi di condolencia cual lo tuma lugar 
diaranson 26 di April 2023 di 7or pm pa 9or pm 
na Pray Funeral Home Aruba (San Nicolas). 


E entiero lo tuma lugar Diabierna 28 di April 2023 
di 1or pm pa 4or pm Na misa Cristo Rey na Brazil. 


Cremacion lo tuma lugar den seno familiar. 


Nos ta lamenta cu despues di entiero nos no por 
ricibi bishita di condolencia na cas. 

“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
pa mi bolbe haña forsa”. - Salmo: 23 


Cu inmenso tristesa na nos curason, nos ta 
participa fayecimento di: 


Mario Lugo 
Mihor conoci como: “Mai” 
*12 september 1945 - †19 april 2023 


Mayornan: 
†Arbolina Paesch y †Adan de Jesus Lugo 


Na nomber di su: 
Yiunan: 
Michael Croes y famia 
Sharin y Abelo Cabral de Andrade y famia 


Nieto y nietanan: 
Ayscheline Jansen y famia 
Esmeralda Croes 
Ricardo Croes y famia 
Corien Croes y famia 
Shabela Cabral de Andrade y Edson Thiel y 
famia 
Abelo Jr Cabral de Andrade y Mitylene 
Tromp 
Sharibel Cabral de Andrade 


Rumannan: 
Armando y Fermina Lugo y famia 
Maria y Juan Wernet y famia 
Martin Lugo 
†Efrain Lugo 
Juan Paesch 
Damasco Paesch 
Vicky Paesch y Fernando Figaroa y famia 


Mescos cu ruman: Angelberta Croes y famia 


Sobrino y sobrinanan: 
Marlene Wernet y Laiyoni Werleman y famia 
†Francis y Elizette Wernet y famia 
Lilian Wernet 
Fernandito y Suehen Figaroa y famia 
Edward Figaroa y Micheline Remy y famia 


Bisanieto y bisanietanan, swa y cuñanan, 
primo y primanan, amigonan di cas, bisiña 
y conocirnan y demas famia na Aruba y 
Venezuela. 


Famia: 
Lugo, Paesch, Croes, Cabral de Andrade, 
Thiel, Tromp, Petrochi, Werleman, Jansen, 
Danje, Ras, Wernet, Figaroa, Geerman, 
Segura, Erasmus, Morel, Pourier, Remy, 
Koolman, Marin, Lampe. 


Ta invita pa acto di condolencia y entiero 
cual lo tuma lugar Diaranson 26 April 2023, 
for di 2or pa 4or di atardi, na Aurora Funeral 
Home y despues lo sali pa Santana Catolico 
Kranwinkel na Paradera. 


Nos ta lamenta cu despues di entiero nos no 
por ricibi bishita di condolencia na cas. 


Nos disculpa si den nos tristesa nos por a 
lubida algun famia, amigo of conocir. 


Bo a kambia mi luto na baile, 
Bo a kita mi paña di rou, 
kaba bo a bisti mi di fiesta. 
Salmonan 30:11 


Cu inmenso dolor na nos curazon pero 
conforme cu boluntad di Dios nos kier 
anuncia fayecimento di: 
Yolanda Jansen Croes 
mihor conoci como: 
“Yol” of “Oma cabei cora” 
*08-03-1938 †21-04-2023 


Na nomber di su: 
Casa: Tirso Jansen 


Yiunan: 
Naomie Ponson & Byron Holsman 
Janine Ponson 
Cheryl Adamus 


Nieto(a)nan: 
David & Angelique Dania 
Daphne Wouters 
Kadhir Lourens & Lin Braams 
Nabila Lourens & Ashley Tromp 
Shaelly Ras 
Randon Koolman & Devin de Veer 
Shayna Koolman 


Bisanieto(a)nan: 
Iceik, Iziandra, Ivy-ëlly, Kayno, Finley 


Rumannan: 
Arturo “Tuyo” Croes 
Jose-Francisco “Pancho” Croes 


Cuña: Elvia Croes 


Yiunan di su casa: 
Giovanni Jansen y famia 
Naishel Jansen 
Giovonne Jansen 
Aishela Jansen 
Mazzarella Jansen 
Marielys Jansen 


Subrino(a)nan: 
Eddie 
Viveca, Armando, Bianca, Alexander 
Miriam, Johannes, Yvonne 
Blanca, Joselin 
Ghislaine, Naomi, Jeremy, Derrick 


Primanan mas yega: Sandra y Sarina 
Amigonan di cas: Luz, Ina, Randolph 


Y demas prima y primonan, comer y 
compernan 


Kier a invita tur amigo, bisiña y conocir 
pa asisti na e acto di entiero cual lo tuma 
lugar diaranson 26 di april 2023 di 2or pa 
4or di atardi na Misa Santa Theresita na 
San Nicolaas y sigi pa cremcion den seno 
familiar. 


Oportunidad pa condolencia lo ta diamars 
25 di April 2023 di 6or di atardi pa 8or di 
anochi na Pray Funeral Home na San 
Nicolaas. 


Den nomber di su esposa, mayornan, rumannan 
y demas famia kier a gradici thqur esnan cu si un 
manera of otro a mustra nan atencion durante 
fayesimento y intiero di nos defunto stima: 
Sr. Cedrick Derrick 
Boekhoudt 
Mihor conoci como “Dumbo” 


Gradicimento tambe ta bai na tur cu a manda 
flor, krans, telegram, jamadanan, mensahe nan 
via whatsapp, facebook y messenger. 
Danki special na tur famia amigo/a bisiña 
y conocirnan y cu tabata presente na 
momentonan dificil aki boso a mustra atencion 
y tabata un gran consuelo pa nos. Gradicimento 
grandi ta bai pa Jenny Boekhoudt cu a papia 
mc na Web aruba y na misa. Gradicimento ta 
bai tambe pa staff y personal di web atuba nv, 
colega nan y amigo nan di Flying Kiki Racing 
team. 


Alavez nos ta invita tur famia bisiña , amigo/a 
y conocirnan pa compaña nos na e Santo 
Sacrificio di misa dia: 
Diahuebs 27 di April 2023 na misa Santa Filomena 
na Paradera pa 9 or di mainta. 


Diahuebs 27 april 2023 lo tin un Rosario y Orashon 
na cas Koeriboeri# 05 di 7or pa 9 or di anochi. 


Boso presencia lo ta altamente aprecia. 


“Senor ta mi wardador, 
pues lo mi no tin falta di nada. Den cunucu du 
yerba berde e ta pone mi sosega” - Salmo 23:1 


Cu honda pena pero conforme cu boluntad 
di Dios, ta anuncia cu a fayese cristianamente: 


Rita Werleman – Winterdaal 
*30-05-1943 - †24-04-2023 


Mayornan: †Teofilo (Beto) y †Ida Winterdaal 
Esposo: †Alex Werleman 
Yiu: Glenda y Armando Kelly 
Nieto: Jeanmichel 


Rumannan: 
†Simona y †Dufi Rasmijn y famia 
†Maria y †Poly Kelly y famia 
Luisa y †Chido Feliciana y famia 
Lucia Winterdaal 
Olga y †Lee Franken y famia 
†Ale Winterdaal 
†Felis Winterdaal 


Sobrinonan y Sobrinanan 
Sobrinonan y Sobrinanan di †Alex 
Demas famianan, bisinjanan y conocirnan. 


Acto di entiero lo tuma lugar diabierna 28 di 
april na Misa Inmaculada Concepcion na Santa 
Cruz y despues pa Santana Catolico na Santa 
Cruz. E resto mortal lo ta reposa di 2’or pa 4’or 
den Misa. 


Ta lamenta cu despues di entiero lo no ricibi 
bishita di condolencia na cas. 


